text: لما الليمون يبقى رخيص هتشترى كمية منه جزء هتحطيه زى ماهو فى كيس فى الفريزر ولما تحتاجيه هتطلعى اللى هتستخدميها وتحطيها ٥دقايق فى مية سخنة وتعصريها على السمك لتنضيفه أو فى تنضيف الفراخ اوتحطيه على الطحينة باقى الليمون اللى عندك هتعصريه وتعبيه فى مكعبات التلج بتاعة الثلاجة وتحطيه فى الفريزر لتجميده لحين استخدامه كعصير ليمون
  هتاخدى جزء من قشر الليمون اللى عصرتيه وتخلليه الجزء التانى من قشر الليمون هتسلقيه فى شوية مية على النار ولما يبرد هتصفيه
  المية اللى طالعة من المصفى هتستخدميها كمعطر للبيت أو مع الغسيل هيعمل ريحة حلوة تفل الليمون اللى متصفى هتحطيه مع الصابون السائل فى غسيل المواعين هينضف ويعمل ريحة حلوة أو هتحطيه فى مية المسح للمنزل…..